钦定古今图书集成/明伦汇编/氏族典/第363卷 > 《廖用贤尚友录》 > 任天宠
## 钦定古今图书集成/明伦汇编/氏族典/第363卷 > 《廖用贤尚友录》 > 任天宠

按《金史任天宠传》：“天宠，字清叔，曹州定陶人也。明昌
二年进士，调考城主簿，再迁威戎县令，调泰定军节
度判官。丁父忧。服阕，调崇义军节度判官，补尚书省
令史、右三部检法司正，迁监察御史，改右司都事，迁
员外郎，改左司谏，转左司郎中，迁国子祭酒。贞祐初，
转秘书监，改中都路都转运使。时京师戒严，粮运艰”
阻。天宠悉力营办，曲尽劳瘁。出家赀以济饥者，全活
甚众。迁户部尚书。三年，中都不守，天宠走南京，中道
遇兵，死之。谥“纯肃。”